Markaziy bank valuta ayirboshlash bankomatlarini endi yangi telegram bot orqali izlash imkoniyatini taqdim etdi. Markaziy bank tomonidan avtomatlashtirilgan valuta ayirboshlash bankomatlarining joylashuv manzili bo‘yicha @uz_avtovash_bot telegram boti ishga tushirildi. Regulyator xabariga ko‘ra, bu jismoniy shaxslarga valuta ayirboshlash operatsiyalarini amalga oshirishda yanada qulay shart-sharoitlar yaratish maqsadida qilindi. Qayd etilishicha, ushbu bot orqali 24/7 rejimda ishlovchi avtomatlashtirilgan valuta ayirboshlash bankomatlarini banklar va hududlar kesimida izlash (shahar va tuman bo‘yicha) imkoniyati mavjud. Bankomatlar joylashgan manzillar to‘g‘risidagi ma’lumotlar doimiy yangilanib turiladi, deyiladi ma’lumotda.